Alice in Chains

Alice in Chains er bandarísk rokkhljómsveit stofnuð í Seattle í Washington árið 1987 af gítarleikaranum Jerry Cantrell og söngvaranum Layne Staley. Sveitin er þekkt fyrir einstakan söngstíl sem oftar en ekki samanstóð af raddsettum söng þeirra Staley og Cantrell.

Alice in Chains öðlaðist heimsfrægð sem hluti af grugghreyfingunni í byrjun tíunda áratugar tuttugustu aldar líkt og hljómsveitir á borð við Nirvana, Pearl Jam og Soundgarden. Hljómsveitin daðraði í upphafi við glysrokk undir nafninu Alice N' Chains en breytti um stefnu m.a. undir áhrifum gítarleikara Soundgarden, Kim Thayil. “It’s when we started to find ourselves…”: How Facelift saw Alice In Chains go from hair metal local heroes to grunge superstars – with a little help from Soundgarden Loudersound.com

Hljómsveitin var ein sú vinsælasta á tíunda áratugnum með yfir 17 milljónir seldar plötur um heim allan. Tvær plötur hljómsveitarinnar lentu í fyrsta sæti á Billboard 200-listanum (Jar of Flies og Alice in Chains), 14 lög í topp tíu á Mainstream Rock Tracks-listanum. hljómsveitin hefur hlotið ellefu tilnefningar til Grammy-verðlaunanna.

Þrátt fyrir að hafa aldrei lagt upp laupana formlega, var Alice in Chains óvirk um langt skeið vegna fíkniefnanotkunar meðlima sem náði hámarki við dauða Layne Staley árið 2002. Alice in Chains tóku aftur upp þráðinn árið 2005 með nýjan söngvara að nafni William DuVall og gáfu út plötuna Black Gives Way to Blue, fyrstu breiðskífu sveitarinnar í 14 ár, árið 2009.Alice in Chains - Biography Allmusic "We're all going to lose somebody, and it hurts. How do you move on?": How Alice In Chains came back from the brink Loudersound.com

 Hljómsveitarmeðlimir 
 Jerry Cantrell – aðalsöngvari og bakraddasöngvari, aðal gítarleikari (1987–2002, 2005–nú)
 William DuVall – aðalsöngvari og bakraddasöngvari, ryþmagítarleikari (2006–nú)
 Mike Inez – bassaleikari, bakraddasöngvari (1993–2002, 2005–nú)
 Sean Kinney – trommari, ásláttarhljóðfæraleikari (1987–2002, 2005–nú)

 Fyrrum meðlimir 
 Mike Starr – bassaleikari, bakraddasöngvari (1987–1993)
 Layne Staley – aðalsöngvari, ryþmagítarleikari (1987–2002)

Útgáfur
 Breiðskífur 
 Facelift (1990)
 Dirt (1992)
 Alice in Chains (1995)
 Black Gives Way to Blue (2009)
 The Devil Put Dinosaur Bones Here (2013)
 Rainier Fog (2018)

 Stuttskífur 
We Die Young (1990)
Sap (1992)
Jar of flies (1994)

Tónleikaplötur
 MTV Unplugged (1996)

 Tenglar 
 Opinber heimasíða (á ensku)

Tilvísanir
Flokkur:Bandarískar rokkhljómsveitir